钦定古今图书集成/明伦汇编/氏族典/第399卷 > 《廖用贤尚友录》 > 史朝
## 钦定古今图书集成/明伦汇编/氏族典/第399卷 > 《廖用贤尚友录》 > 史朝

按《左传昭公七年》：卫襄公夫人姜氏无子，嬖人婤姶生孟絷。孔成子梦康叔谓己立元余，使羁之孙圉与
史苟相之。史朝亦梦康叔谓己：“余将命而子苟与孔
烝，鉏之曾孙圉相元。”史朝见成子，告之梦，梦协。晋韩
宣子为政，聘于诸侯之岁，婤姶生子，名之曰元。孟絷
之足不良弱行。孔成子以《周易》筮之，遇《屯》，又遇《屯》之
《比》，以示史朝。史朝曰：“元亨又何疑焉？且其繇曰：‘利建
侯嗣，吉何建？建非嗣也，子其建之’。”故孔成子立灵公。